
	ACTA 


	Expedient núm.: 
	Òrgan col·legiat: 

	JGL/2021/33 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	23 d’agost de 2021 

	Durada 
	des de les 19.00 fins a les 20.45 hores 

	Lloc 
	Saló de sessions de la casa consistorial 

	Presidida per 
	David Rodríguez i González 

	Secretària actal. 
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Judit Gisbert i Ester
	1a tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/32 de la Junta de Govern Local de la sessió duta a terme el dia 16 d’agost de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient 1600/2021. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 17/2021
Activitat: habitatge d’ús turístic
Registre d’entrada: 2021-E-RC-2260, de 28 d’agost
Resolució: 28 d’agost de 2021.


	Expedient 1601/2021. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 18/2021
Activitat: habitatge d’ús turístic
Registre d’entrada: 2021-E-RC-2261, de 28 d’agost
Resolució: 28 d’agost de 2021.


	Expedient 1602/2021. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 19/2021
Activitat: habitatge d’ús turístic
Registre d’entrada: 2021-E-RC-2262, de 28 d’agost
Resolució: 28 d’agost de 2021.


	Expedient 1603/2021. Règim de comunicació – comerç al detall de roba

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 20/2021
Activitat: comerç al detall de roba
Registre d’entrada: 2021-E-RC-2252, de 23 d’agost
Resolució: 23 d’agost de 2021.


ACTIVITATS AMBIENTALS
	Expedient 1037/2021. Llicència d'una activitat d’emmagatzematge de gra i farina (exp. AA 212)

	Favorable
	Tipus de votació: unanimitat

	Vista la sol·licitud de llicència per a l'ampliació amb una nau per a la comercialització de productes agraris i l’ampliació d'oficines existents de la llicència municipal d’activitat d’emmagatzematge de gra i farina al carrer dels Cistellers i carrer dels Manescals del polígon industrial de Pronisa;
Vista la documentació tècnica presentada per tècnic competent i considerant el que disposa la Llei 20/2009, de 4 de desembre, de prevenció i control ambiental de les activitats i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès pels Serveis Tècnics Municipals, de 13 de juliol de 2021;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència per a l'ampliació amb una nau per a la comercialització de productes agraris i l’ampliació d'oficines existents de la llicència municipal d’activitat d’emmagatzematge de gra i farina situada al carrer dels Cistellers, 10, i carrer dels Manescals, 10, del polígon industrial de Pronisa, (annex III, epígraf 7.5 ) (exp. AA 212), condicionada a la presentació de la documentació següent:
· Caldrà justificar l’accessibilitat de serveis higiènics.
· Caldrà que la nau disposi en la paret mitgera faixa perimetral de sectorització amb la nau adjacent.
· Caldrà que es garanteixi el compliment del punt 7 de l’annex II del RSCIEI, referent al compliment de les superfícies aerodinàmiques de ventilació.
· Caldrà assegurar el compliment de les disposicions i reglamentacions específiques que li siguin d’aplicació, en concret el Reglament d’aparells a pressió i les seves Instruccions Tècniques Complementàries: ITC EP-1. En el seu cas: “Real Decreto 681/2003, de 12 de junio, sobre la protección de la salud y la seguridad de los trabajadores expuestos a los riesgos derivados de atmósferas explosivas en el lugar de Trabajo“ i, si correspon, el “Real Decreto 144/2016, de 8 de abril, por el que se establecen los requisitos esenciales de salud y seguridad exigibles a los aparatos y sistemas de protección para su uso en atmósferas potencialmente explosivas y por el que se modifica el Real Decreto 455/2012, de 5 de marzo, por el que se establecen las medidas destinadas a reducir la cantidad de vapores de gasolina emitidos a la atmósfera durante el repostaje de los vehículos de motor en las estaciones de servicio.“
· Aportar inscripció instal·lacions a indústria.
· Aportar certificat del tècnic en el que s’indiqui que es compleixen els requisits mínims exigibles d’accessibilitat i supressió de barreres arquitectòniques, d’acord amb la norma d’aplicació, que l’activitat compleix tots els requisits exigibles en material de medi ambient, que es compleixen els requisits mínims de seguretat en cas d’incendi, conforme al Codi Tècnic o la normativa d’aplicació a l'establiment i a les Instruccions Tècniques Complementàries i a les Ordenances municipals d’aplicació.
2. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat a què es refereix.
3. Una vegada executades les obres i/o instal·lacions, requerir al titular de la llicència que ho comuniqui per escrit l'Ajuntament de Solsona i acrediti, amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
4. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.


	Expedient 1382/2021. Llicència d’obertura d'una activitat d’elaboració i comercialització de menjars per a emportar (exp. AA 707)

	Favorable
	Tipus de votació: unanimitat

	Vista la sol·licitud de llicència municipal d’obertura per a l’activitat d’elaboració i comercialització de menjars per a emportar;
Considerant el que disposa la Llei 20/2009, de 4 de desembre, de prevenció i control ambiental de les activitats (annex III, epígraf 7.2.a) i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe tècnic emès pels Serveis Tècnics Municipals, de data 23 d’agost de 2021;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència municipal d’obertura per a l’activitat d’elaboració i comercialització de menjars per a emportar a la carretera de Sant Llorenç (annex III, epígraf 7.2.a) (exp. AA 707), condicionada al compliment dels punts següents:
· Aportar Declaració responsable en matèria de salut alimentària.
· Cal detallar les característiques del conducte, i la campana d’extracció i llur protecció al foc si s’escau (extinció/EI). I les condicions de la seva sortida a l’exterior (plànol de secció).
· Cal indicar la potencia tèrmica dels elements de cocció a efectes de determinar si es tracta d’un local de risc especial.
· Cal justificar el compliment de les mesures d’accessibilitat dels serveis higiènics, que atenent al punt 1.2.3 del CTE DBSUA, "Servicios higienicos accesibles".
· Els serveis higiènics hauran de disposaran de conducte de ventilació/extracció fins a l’exterior.
· Caldrà indicar quin espai hi ha destinat per a ubicar els contenidors de residus.
· Caldrà justificar el compliment de l’Ordenança reguladora del soroll i les vibracions de Solsona.
· Caldrà aportar justificació de la legalització de les instal·lacions.
· Pel que fa als plànols, com a mínim, aportar plànol de la prevenció d’incendis, indicant la ubicació dels elements d’extinció, senyalització, enllumenat d’emergència i recorreguts d’evacuació. Aportar plànol de la ubicació de maquinària instal·lada (climatització unitats interiors i exteriors, neveres, elements de cocció, campanes extractores, forns, etc.). Aportar les seccions necessàries per comprendre el recorregut de la xemeneia d’ús exclusiu i emissions a l’atmosfera que es puguin produir. Aportar plànol de la resta de detalls que es considerin necessaris per explicar el compliment de requisits segons la normativa d’aplicació corresponent.
2. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat a què es refereix.
3. Una vegada executades les obres i/o instal·lacions, requerir al titular de la llicència que ho comuniqui per escrit l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
4. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.


AFERS SOCIALS
	Expedient 1591/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2017/00235 FS2021, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'agost de 2021, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 1572/2021. Lloguer de dret funerari d’un nínxol

	Favorable
	Tipus de votació: unanimitat

	Vista la sol·licitud de lloguer de dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el lloguer sol·licitat per un termini de 5 anys, un cop pagada la taxa establerta a l'ordenança corresponent. La taxa pel lloguer d'un nínxol, per un termini de 5 anys, ascendeix a 269,00 €.


CULTURA
	Expedient 1577/2021. Associació del Pubillatge Solsoní – utilització material i equipaments municipals

	Favorable
	Tipus de votació: unanimitat

	Vista la sol·licitud presentada i subscrita per Berta Plans i Auguets, presidenta de l'Associació del Pubillatge Solsoní, en què, amb motiu de l'acte de proclamació i comiat del pubillatge el dia 7 de setembre, demana poder utilitzar el màxim de cadires permeses segons les mesures sanitàries del moment, el faristol, l'equip de so i una connexió al subministrament elèctric a la plaça de Sant Joan i poder fer ús del Saló de les Homilies d'Organyà per passar un vídeo després de l'acte; també demana poder disposar del Teatre Comarcal de Solsona en cas de pluja;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el material sol·licitat i comunicar a la sol·licitant que no es podrà disposar ni del Saló de les Homilies d'Organyà, ja que està cedit per a una exposició, ni del Teatre Comarcal de Solsona, ja que està cedit per a la representació de l'obra de la Festa Major.


GOVERNACIÓ
	Expedient 1580/2021. Concessió gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres;
Atès que la sol·licitant no s’ha beneficiat del servei durant el primer semestre de l’any 2021;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 463/2021 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2021 és de 42,95 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar a la sol·licitant que l'Ajuntament pintarà l'espai del gual.
3. Concedir l’abonament del primer semestre.


	Expedient 1586/2021. Actuacions musicals en directe, 28 d'agost i 3 i 4 de setembre de 2021

	Favorable
	Tipus de votació: unanimitat

	Vista la sol·licitud d’autorització per oferir uns concerts de música a la terrassa d’un bar, els dies 28 d'agost i 3 i 4 de setembre, entre les 20.00 i les 23.00 hores, en funció de la disponibilitat dels músics;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar a la sol·licitant que l’autorització de les actuacions musicals queda condicionada al fet que el soroll que puguin ocasionar no pot superar els 70 decibels i a la situació sanitària del moment i a la normativa que hi pugui haver vigent els dies 28 d'agost i 3 i 4 de setembre, i del compliment estricte dels horaris fixats, de les possibles incidències que es puguin produir i sempre que l'activitat no impedeixi el pas dels vehicles dels veïns de la zona i dels vianants en general. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts.


	Expedient 1610/2021. Actuació musical en directe, 28 d'agost de 2021

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc, el dia 28 d'agost, de les 20.00 a les 22.00 hores, per celebrar l'aniversari de l’establiment; també demana poder tallar el trànsit de vehicles, per davant de la terrassa, mentre duri el concert, i disposar d'un escenari;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 28 d'agost, i del compliment estricte dels horaris fixats i de les possibles incidències que es puguin produir. S'adverteix al sol·licitant que no pot tallar ni obstaculitzar el trànsit de vehicles de la plaça. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts. Pel que fa a la utilització d'un escenari es comunica al sol·licitant que no es pot atendre la seva petició.


	Expedient 1587/2021. Tast de vins amb música en directe, 27 d'agost de 2021

	Favorable
	Tipus de votació: unanimitat

	Vista la sol·licitud d’autorització per fer un tast de vins amb música en directe a la terrassa d’un, el dia 27 d'agost;
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que l’autorització de l'actuació musical queda condicionada al fet que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 27 d'agost, i del compliment estricte dels horaris fixats, de les possibles incidències que es puguin produir i sempre que l'activitat no impedeixi el pas dels vehicles dels veïns de la zona. En cas que hi hagi queixes veïnals per l'incompliment d'aquestes mesures no s'autoritzarà la realització de noves activitats.


	Expedient 1589/2021. Amisol – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l'Associació Amisol, en què, amb motiu del treball que, aquest 2021, l'Associació realitza sobre les Arts Plàstiques, demana permís per poder utilitzar la plaça del Camp el dia 16 d'octubre, de les 9.00 a les 16.00 hores, per dur a terme una activitat artística amb diferents artistes i usuaris de l'Amisol; també demana que es tanqui la circulació de vehicles i es prohibeixi el seu estacionament als laterals de la plaça del Camp, que es netegi l'interior de la plaça, poder utilitzar l'equip de so per a posar música ambient, i disposar dels plafons metàl·lics i de taules i cadires;
A proposta de l'alcalde i de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita excepte tancar la circulació de vehicles de la plaça del Camp.


HISENDA
	Expedient 231/2021. Certificació núm. 3 – reforma del local per ubicar-hi el tanatori municipal de Solsona (lot 1)

	Favorable
	Tipus de votació: unanimitat

	Vist l’informe favorable emès pels Serveis Tècnics Municipals, de data 19 de juliol de 2021, en relació a la certificació núm. 3 de l’obra "Reforma de local per ubicar-hi el tanatori municipal de Solsona (lot 1)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 1)
Import total adjudicat amb IVA inclòs: 1.050.236,22 €
Empresa adjudicatària: Excavacions Vilà Vila, SA
Tècnic director de l’obra: Anna Grau i Riu
Import de les obres executades anteriorment: 125.225,55 €
Import de la segona certificació de l’obra: 61.322,03 €
Import total certificat: 186.547,58 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la certificació núm. 3 de l’obra "Reforma de local per ubicar-hi el tanatori municipal de Solsona (lot 1)", que ascendeix a l’import de 61.322,03 €, i que s’haurà d’abonar a l’empresa adjudicatària, Excavacions Vilà Vila, SA.


	Expedient 271/2021. Obres de pavimentació d’un tram de l’avinguda de Sant Bartomeu

	Favorable
	Tipus de votació: unanimitat

	Vist l’informe favorable emès pels Serveis Tècnics Municipals, de data 17 d’agost de 2021, en relació a l’autorització i el percentatge de participació de les obres de pavimentació d’un tram de l’avinguda de Sant Bartomeu, i que es transcriu de forma literal:
«Expedient núm.: 271/2021
Entrada: 2021-E-RE-128 del 4 de febrer de 2021
Identificació de l’expedient
Informe relatiu a l’autorització i el percentatge de participació de les obres de pavimentació d’un tram de l’avinguda de Sant Bartomeu.
Fets
1. El 4 de febrer de 2021 es fa una entrada on exposa que «veient les obres d'urbanització del "subsector 1, cabana del Silo" que s’estan duent a terme, i amb el coneixement que hi ha una previsió per a connectar aquesta urbanització amb la carretera de Manresa, els veïns de la travessera de la carretera de Manresa, ens hem posat d’acord en què seria un bon moment per a fer la pavimentació d’aquest carrer; d’aquesta manera, tota la zona quedaria enquitranada, amb la millora que això suposa per la circulació i el manteniment dels vials»
2. L’interessat adjunta plànol de la zona d’actuació.
3. L’actuació que es preveu fer consisteix en un rebaix del terreny actual per a poder formar una capa sòlida i uniforme que serveixi de base per a un acabat de carrer format per dues capes d'aglomerat de 6 i 4 cm de gruix, respectivament. Les arquetes que hi ha actualment en aquest tram, es preveu deixar-les a nivell d’acabat.
4. S’adjunta pressupost desglossat de l’actuació que és de 18. 558,29 €.
5. L’interessat demana que l’ajuntament doni la conformitat a l’actuació i el percentatge de col·laboració de l’ens municipal.
Fonaments de dret
La sessió 7/2001 del ple de l’ajuntament de caràcter ordinari del dia 23 de juliol de 2001, en el seu punt 5 acorda aprovar els percentatges d’aportació municipal a les obres d’urbanització en funció del Grup d’on formi part l’actuació.
L’actuació proposada forma part del Grup 1: Aquest grup el formaran els carrers, places i espais que per molt diverses raons mai han estat totalment urbanitzats i encara resta tota o part de la formalització urbana sense completar (des de voreres sense acabar, fins a carrers sense res més que una capa de terra i els serveis soterrats).
L’acord de ple indica que per al grup 1 la realització de les obres tindrà una aportació municipal del 20%.
Sobre el pressupost presentat suposa una aportació de 3.711,66 €.»
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar l’aportació del 20% en les obres de pavimentació d’un tram de l’avinguda de Sant Bartomeu que puja la quantitat de 3.711,66 €, més IVA, que es farà efectiva prèvia presentació de la factura corresponent.


MEDI AMBIENT
	Expedient 1595/2021. Queixes coloms immoble 

	Favorable
	Tipus de votació: unanimitat

	Vista la sol·licitud, en què exposa que a un immoble s'ha trencat una porta del balcó del segon pis, la qual cosa fa que hi accedeixin coloms i demana que es tanqui bé el balcó;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que es requerirà a la propietat de l'immoble que garanteixi el tancament de totes les obertures de l'immoble.


	Expedient 1609/2021. Queixes coloms habitatge 

	Favorable
	Tipus de votació: unanimitat

	Vista la sol·licitud, en què exposa que en un edifici, en un habitatge de la segona planta, concretament a la terrassa que afronta al pati interior, just a sobre de la caldera, s'ha detectat l'existència d'un niu de coloms, i demana que des de l'Ajuntament es requereixi a la propietat de l'esmentat habitatge que netegi aquest niu de coloms;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es requerirà a la propietat de l'habitatge esmentat, que netegi aquest niu de coloms per evitar situacions d'insalubritat i molèsties de brutícia.


PERSONAL
	Expedient 1592/2021. Autorització jornada de treball irregular

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per assistir a la Fira del Llibre del Pirineu el dia 4 de setembre a Organyà per comprar llibres amb un pressupost de 500,00 €, aportats pel Servei de Biblioteques del Departament de Cultura de la Generalitat de Catalunya;
Vista la sol·licitud presentada per una treballadora municipal, en què sol·licita permís per assistir a la Setmana del Llibre en Català el dia 13 de setembre a Barcelona a comprar llibres amb un pressupost de 500,00 €, aportats pel Servei de Biblioteques del Departament de Cultura de la Generalitat de Catalunya;
Vista la sol·licitud presentada per una treballadora municipal, en què sol·licita permís per assistir al Saló del Manga, data pendent de concretar, a Barcelona a comprar llibres amb un pressupost de 500,00 €, aportats pel Servei de Biblioteques del Departament de Cultura de la Generalitat de Catalunya;
Vist el que estableix el pacte-conveni de l'Ajuntament de Solsona a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar les sol·licituds presentades, autoritzar les hores d'assistència a les fires com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


SERVEIS
	Expedient 1558/2021. Clavegueram general 

	Favorable
	Tipus de votació: unanimitat

	Vista la sol·licitud, en què demana que l'Ajuntament es faci càrrec de la factura dels treballs de desembossar el clavegueram general exterior fins a l'arqueta comunitària, ja que a causa de la turmenta del dia 31 de juliol de 2021 l'arqueta del seu habitatge de la plaça del Cadí, 5, va quedar embussada i no desaiguava;
Vista la factura núm. 36/S21, de l'empresa Bajons, SL, pels treballs duts a terme el dia 1 d'agost de 2021, per desembossar el clavegueram general exterior fins a l'arqueta comunitària i uns 20 m del general del carrer, per un import de 350,90 €, IVA inclòs;
A proposta dels regidors delegats de Serveis municipals i d'Hisenda,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l’Ajuntament es farà càrrec de  factura núm. 36/S21, de l'empresa Bajons, SL, pels treballs duts a terme el dia 1 d'agost de 2021. 


	Expedient 1594/2021. Queixes cablejat telefonia Urb. Creu Blanca

	Favorable
	Tipus de votació: unanimitat

	Vista la sol·licitud presentada i subscrita per 26 veïns més de la urbanització de la Creu Blanca, en què exposen que el passat dia 16 d'agost un tractor que va passar per la urbanització va arrencar uns cables de les línies de telefonia, a conseqüència d'això, una part dels veïns de la urbanització es va quedar sense línia; aquest fet no és puntual, ja que ha passat altres vegades, per això demanen que, des de l'Ajuntament, es trobi una solució ja que els cables, a tota la urbanització, estan molt baixos, no hi ha cap senyal que indiqui que s'han de vigilar les alçades per causa de les línies baixes, pel poc manteniment d'aquestes;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar als sol·licitants que es requerirà a l'empresa titular del cablejat que, amb la major urgència, solucioni el problema.


URBANISME
	Expedient 684/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum en un habitatge (exp. Mn2021/116);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà modificar la distribució de les plaques per tal que, en cap cas, sobrepassin la superfície de la coberta ni el gàlib superior format per la línia horitzontal del carener.
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1421/2021. Llicència urbanística – instal·lació d'un sistema de captació d'energia solar fotovoltaica d’autoconsum per un conjunt d'habitatges unifamiliars

	Favorable
	Tipus de votació: unanimitat

	Vista la sol·licitud de llicència per instal·lar un sistema de captació d'energia solar fotovoltaica d’autoconsum per un conjunt d'habitatges unifamiliars (exp. Mn2021/117);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que s'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, concretament una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1426/2021. Llicència de primera ocupació 

	Favorable
	Tipus de votació: unanimitat

	Vista la sol·licitud de llicència de primera ocupació per a un habitatge, que disposa de llicència d’obres per acord de la Junta de Govern Local del dia 8 d'agost de 2016, (exp. Mj4/08.08.2016);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la llicència sol·licitada.


	Expedient 1373/2021. Llicència constitució en règim de propietat horitzontal 

	Favorable
	Tipus de votació: unanimitat

	Vista la sol·licitud de llicència per a la constitució en règim de propietat horitzontal d’un edifici preexistent (ref. cadastral 7204105CG7570s0002IE);
Vist l'informe emès pels Serveis Tècnics Municipals de 19 d’agost de 2021, i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència per a la constitució en règim de propietat horitzontal, de manera que en resultin les entitats definides a la memòria tècnica aportada (sense poder anomenar habitatges als que encara no s’han reformat) i que són les següents:
Número
Situació
Ús
m²
Coeficient
Entitat 1
Planta baixa
Garatge
53,79m2
20,09%
Entitat 2
Planta primera
Habitatge
70,09m2
26,18%
Entitat 3
Planta segona
Habitatge
69,73m2
27,66%
Planta baixa
Traster
4,31m2
Entitat 4
Planta tercera
Habitatge
69,79m2
26,07%
2. Comunicar a la sol·licitant que caldrà actualitzar les dades cadastrals.


	Expedient 713/2021. Llicència urbanística – desviar un tram de línia aèria de mitja tensió al seu pas per una finca 

	Favorable
	Tipus de votació: unanimitat

	Vista la sol·licitud de llicència d'obres pel desviament d’un tram de línia aèria de mitja tensió al seu pas per una finca;
Vist l'informe favorable emès pels Serveis Tècnics Municipals i a proposta de l’alcalde i de la regidora d’urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Aprovar prèviament el Projecte d’actuació específica pel desviament d’un tram de línia aèria de mitja tensió al seu pas per la finca, amb els condicionants recollits en els informes tècnics i sectorials que es recullen a continuació:
a) Informe Serveis Tècnics Municipals
· La línia de subministrament de baixa tensió que surti des del darrer suport fins a l’edificació ha de ser soterrada.
· Cal restaurar adequadament el terreny afectat per la instal·lació dels suports, especialment en el contorn de les bases dels suports.
· En el cas de descobriment de restes arqueològiques i/o paleontològiques durant l’execució d’aquesta part del projecte, s’haurà d’aplicar el que disposen l’article 51 de la Llei 9/1993, de 30 de setembre, del patrimoni cultural català i l’article 22 del Decret 778/2022, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
· Cal establir mesures en la instal·lació amb l’objecte de protegir l’avifauna.
b) Institut Cartogràfic i Geològic de Catalunya (ICGC.URB-0284/21)
· Afectació al Patrimoni geològic i paleontològic.
L’àmbit de l’actuació projectada no s’inclou en cap espai d’interès geològic, segons consten delimitats a l’Inventari d’Espais d’Interès Geològic de Catalunya del Departament de Territori i Sostenibilitat.
· Riscos geològics
La documentació que acompanya la sol·licitud no inclou informació sobre els riscos geològics. Això no obstant, i tenint en compte l’abast i l’objecte de l’actuació proposada, així com la seva ubicació des del punt de vista geològic i geomorfològic, no es considera necessària l’elaboració d’un estudi complementari en relació els riscos geològics.
Tot i això com a recomanacions generals caldria:
· Prendre les mesures adequades durant i posteriorment a l’execució d’excavacions o talussos per evitar el desenvolupament d’inestabilitats.
· Evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures, i es poden generar assentaments diferencials importants en ser sotmesos a càrregues.
· Advertiments tècnics
En cas d’efectuar-se excavacions o moviments de terra, si aparegués qualsevol resta paleontològica caldrà atenir-se al que disposa la Llei 9/1993, de 30 de setembre, del patrimoni cultural català i el Decret 78/2002 de 5 de març, del Reglament de protecció del patrimoni arqueològic i paleontològic.
2. Trametre l’expedient a la Comissió Territorial d’Urbanisme de la Catalunya Central per a la seva aprovació definitiva.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.



El president

